Այեշա Ռուբինա

Այեշա Ռուբինա (, , ), հնդիկ մուսուլման մանկավարժ, սոցիալիական աշխատող, հասարակական գործիչ։ Մեծ Հայդարաբադի համայնքային միության անդամ ()։ Զբաղվում է քաղաքային ինֆրակառուցվածքի և հաշմանդամների համար հատուկ կրթության կազմակերպմամբ։

Կենսագրություն 
Այեշա Ռուբինան ծնվել է 1969 թվականի մայիսի 3-ին Հայդարաբադում։ Տարրական և միջնակարգ կրթությունը ստացել է Մայր Աստվածածնի կանանց բարձրագույն դպրոցում, որից հետո ուսումը շարունակել է Օսմանիայի համալսարանում։ Ունի մագիստրոսի աստիճան սոցիալական աշխատանքի ոլորտում և ասպիրանտի դիպլոմ միջդպրոցական կրթության և ուսման ոլորտում։ Այեշան արժանացել է Օսմանիա համալսարանի ոսկե մեդալի և անգլերենի մագիստորի աստիճանի։

Այեշա Ռուբինան համարվում է պրոֆեսիոնալ սոցիալական աշխատող։ Ի նշան նրա վաստակների կրթության և սոցիալական աշխատանքի ոլորտում ընդգրկվել է Մեծ Հայդարաբադի համայնքային միության կազմում։ Նրա կողմից մշակվել և ներկայացվել է հաշմանդամների կարիքների հաշվի առմամբ քաղաքային ինֆրակառուցվածքի զարգացման առաջին նախագիծը։ Այեշան նախաձեռնել է ավելի քան 8000 երիտասարդ մարդկանց պրոֆեսոնալ նախապատրաստումը։

Մասնակցել է աղքատների համար 10 դպրոցների ստեղծմանը, որոնք սպասարկում են ավելի քան 4500 երեխաների կրթական կարիքներ։ Չնայած լայն հասարակական գործունեությանը, Այեշա Ռուբինան շարունակել է դասավանդել դպրոցում՝ հատուկ կարիքներ ունեցող երեխաների համար։

«Հնդկական ժամանակը» ութ անգամ շնորհել է նրան «Հնդկական առաջնորդի» կոչում։ Եղել է Հաճախորդների համար առաջնորդության միջազգային ծրագրի () մասնակից, որը ստեղծվել է ԱՄՆ-ի պետական դեպարտամենտի կողմից։ Խորհրդարակցական կոմիտեի անդամի կարգավիճակում համագործակցել է Սոցիալական գիտությունների կենտրոնի՝ մասնավոր դեմքերի և կազմակերպությունների ցանցի հետ, որոնք զբաղվում են կրթության և սոցիալական ծառայությունների միջոցով օգնության տրամադրմամբ։

Այեշա Ռուբինան համարվում է «Կանաչ հատուկ դպրոցի» համահիմնադիրը, որում կարիքավոր երեխաների անվճար կրթություն է տրամադրվում։ Այստեղ նաև առաջարկվում են բուժման բժշկական միջոցները և իրականացվում են այդպիսի երեխաների վերականգման և համայնացման ծրագրեր։ Կանաչ հատուկ դպրոցը գտնվում է Կրթության հասարակության տնօրինության տակ, որը նույնպես հիմնդրել է Այեշա Ռուբինան։

Ակտիվ աշխատում է աղջիկների համար կրթության ոլորտում։ Համարում է, որ Հնդկաստանում տնտեսական անկախ կանանց դրությունը մեր ժամանակներում ավելի բարդ է դարձել։ Քննադատում է սպառման ժամանակակից հասարակությունը, որը ստիպում է կանանց պաշտոնական աշխատանքի հետ միասին «արդյունավետ» կարողանալ կատարել տան աշխատանքը։ Նրա կողմից նաև իրականացվել է Հայդարաբադում էլեկտրոնային գրադարանների ստեղծման ծրագիրը։

Այեշա Ռուբինան Հայդարաբադի քաղաքական կյանքում կարևոր դեր է խաղում։ Մուսուլմանների միության համահնդկական խորհրդարանի տվյալների համաձայն՝ 2014 թվականի ապրիլին Այեշան գլխավորել է այդ կուսակցության կանանց թևի ստեղծման աշխատանքը։

Ծանոթագրություններ

Արտաքին հղումներ 
 Ayesha Education Society 
 Ayesha, Jameel co-opted members of GHMC 
 Shades of Opinion on ‘What Makes a City Beautiful?’  
 A long walk to freedom 
 Proposed e-library shelved 
 MIM to form women’s wing 
 
 
 
 

Հնդկաստանի քաղաքական գործիչներ
Հնդիկ կին ակտիվիստներ
20-րդ դարի քաղաքական գործիչներ
21-րդ դարի քաղաքական գործիչներ
Օսմանիա համալսարանի շրջանավարտներ
Հնդիկ մանկավարժներ
Հնդիկ սոցիալական աշխատողներ
Բնօրինակում անաղբյուր հոդվածներ
Հնդիկ հասարակական գործիչներ